670 dystir í bestu deildini lagdir afturat hópinum! Til tiltak, ið var í Mentunarhúsinum í dag, vóru ikki færri enn 670 dystir lagdir afturat núverandi ÍF hópinum. Talan er um 3 kenningar, ið allir hava drúgar royndir á besta liðnum. Albert Ellefsen, tók heitið sum Mr. ÍF, og gav tað til liðskiparin, og verður ringt at koma uttan um Høgna og Bartal, tá tað heitið skal gevast. Triði maðurin er ikki ókendur á okkara leiðum. Tann tvøri, raski og maðurin við tí gylta høgra beininum, Frank Poulsen, kemur aftur at spæla við okkum í ár. Hetta verða somuleiðis síðstu sáttmálarnir, ið verða skrivaðir fyri 2014.